Cin Eli

> *Sento una presencia que no sentia des de... Skywalker*
>
>

· Gran Exèrcit de la República

· Consorci Zann

· Aliança per Restaurar la República

· Nova Orde Jedi de Dantooine

Cin Eli, també conegut com Darth Sena, va ser un humà sensible a la força i un cavaller jedi que posteriorment va esdevenir un mercenari durant la Guerra Civil Galàctica.

Es va criar a Dxun on va conèixer a la Noa Laderk, de la que es va enamorar i va deixar embarassada. Va ser pres com aprenent de Darth Ovscurum quan aquest va atacar el seu poble i es van manifestar els poder del Cin, el lord sith el va prendre com aprenent. Després d’enfrontar-se a Darth Ovscurum va ser pres com aprenent per el cavaller jedi Liak Stak i va ingressar a l’Orde Jedi després de presenciar la mort del seu mestre i sobreviure a un combat amb el general Grievous.

Va servir com a general durant les Guerres Clon i va dedicar-se a perseguir al seu antic mestre fins que el va aconseguir vèncer a Raxus Prime al 19 ABY. Després de la seva victòria els seus homes el van trair durant l’execució de l’Ordre 66 i va restar atrapat a Raxus durant els següents 15 anys.

En el 4 ABY va fugir de Raxus Prime i va servir com a mercenari i espia durant els primers anys de la Guerra Civil Galàctica, fins que va ser capturat per l’Imperi arran del seu duel contra Darth Vader. Anys després va ser alliberat pel Julian Langarak i es va unir breument a la Nova Orde Jedi de Dantooine, fins que va abandonar-la el 3 DBY.

## **Biografia**

### **Vida Primerenca**

Nascut en una família de descendents de caçarecompenses de Dxun, va tenir una infància normal. En el 28 ABY va enamorar-se de la seva amiga Noa Laderk i va mantenir una relació ella, que va resultar en l’embaràs de la Noa i el naixement de la seva filla Mirna Laderk. En el mateix any Darth Ovscurum va atacar el poble del Cin i es va manifestar per primer cop la seva sensibilitat amb la Força. En adonar-se del seu poder, el sith Darth Ovscurum el va derrotar i se’l va emportar sense saber el Cin que la Noa estava embarassada.

### **Lord dels Sith**

Cin Eli va ser rebatejat per Darth Ovscurum com a Darth Sena. En el 23 ABY, després d’anys de tortures inimaginables i un duríssim entrenament, Darth Sena va desviar-se en una missió per tornar a Dxun i reunir-se amb la seva novia Noa Laderk a la que ell no havia oblidat, però al tornar es va trobar amb el seu pare, Mythos Laderk. Mythos va responsabilitzar a Darth Sena d’abandonar la seva filla va enfrontar-se a ell. El combat va acabar amb tragèdia quan el Darth Sena accidentalment va matar a la Noa i sota l’influencia del costat fosc seguidament va assassinar a Mythos Laderk i a tots als que un dia havia considerat amics i veïns. Nomes van sobreviure una desena de persones a la massacre, entre els que es trobava la seva filla Mirna i el seu germà Han, que es trobava fora del poble.

##### **Confrontació amb Darth Ovscurum**

> *Així que l'aprenent pensa que pot matar al mestre*
>
>

> - Darth Ovscurum a Darth Sena
>
>

Ple d’ira Darth Sena va viatjar fins a Darth Ovscurum per venjar-se de tot el que li havia fet. En aquell moment es trobava enfrontant-se amb Obi-wan Kenobi i Anakin Skywalker. Sobrevivint al enfrontament amb els jedis, Darth Sena va arribar fins a Darth Ovscurum on s’hi va enfrontar amb tot el poder del costat fosc. Abans que el combat arribes al desenllaç, un caçarecompenses anomenat Bat Rip que estava amb Darth Obscurum, va disparar per l’esquena al Cin i el va deixar malferit.

### **Cavaller Jedi**

> *Controla l'ira padawan*
>
>

> -Lark Stak
>
>

Aquest hagués sigut el final del Cin Eli si no fos perquè el jedi gris conegut com Liak Stak el va trobar i el va curar. Liak Stak no només el va curar, sinó que li va ensenyar el que ell considerava els valors dels jedis i la seva pròpia visió sobre la Força. Amb el temps el Cin es va convertir en el seu aprenent.

El 22 ABY, al principi de les Guerres clon, Liak Stak va aconseguir que el Cin es convertís en cavaller jedi. Tot i les reticències d’alguns membres del Consell, finalment el Cin va ser acceptat a l'Orde, en bona mesura gràcies a la intervenció decisiva del mestre Yoda. Durant les Guerres clon se li va encarregar trobar a Darth Ovscurum i també va liderar el seu propi batalló.

##### **Batalló 747**

El cavaller Cin Eli es va implicar ràpidament en l'esforç bèl·lic de la República. Lluny de resignar-se als homes que li van assignar, va viatjar a Kamino per seleccionar i supervisar el mesos finals de formació dels homes que havien de formar el seu batalló. El batalló 747 va ser escàs en numero comparat amb altres unitats, però ràpidament va destacar per la seva efectivitat i disciplina, així com també per la gran admiració que sentien pel seu general.

Durant els primers mesos de la seva existència, el Cin i el batalló 747 van ser destinats principalment a missions especials i de rescat. El Cin també va ser destinat a investigar, amb el suport de les seves tropes, si Darth Ovscurum era el lord sith ocult i mestre del Comte Dooku.

##### **Campanya fresiana**

El 20 ABY amb la guerra a les portes del Nucli, la pressió sobre la República es va incrementar quan Fresia, un dels mons més pròxims a Corusant, va sofrir una important insurrecció contra la dictadura prorepublicana amb suport de la CSI. No poden permetre perdre un planeta tant pròxim a Corusant, el Consell jedi va enviar al general Kenobi i el general Eli a sufocar la rebel·lió.

La campanya fresiana va suposar un punt més de fricció entre l'Obi-Wan Kenobi i el Cin Eli, el qual pensava que era el seu deure com a jedi protegir els habitants de Fresia del seu govern tirànic mentre que l'Obi-Wan era partidari de la negociació.

Amb la derrota del general Dicsi i la caiguda de Pinedraw, finalment la campanya fresiana va acabar amb una victòria per la República. Durant la caiguda de la capital, el Cin va permetre fugir al líder rebel Mac Morlum pel que sentia gran simpatia.

##### **Abandó de l'Orde Jedi**

El 19 ABY, en els últims dies de les Guerres clon, un jedi conegut com Garien Tar, que odiava al Cin per haver matat al seu antic padawan anys enrere, va investigar pel seu compte el passat del cavaller i va descobrir que el Cin Eli tenia una filla que estava sent criada pel seu germà. Garien Tar va comunicar-li al Cin que tenia una filla per fer-li xantatge i el Cin aleshores va decidir abandonar l’Ordre jedi per criar a la seva filla. Abans que ho pogués fer, el Consell li va comunicar que uns agents d’intel•ligència de la República havien localitzat a Darth Ovscurum a Raxus Prime i el Cin va decidir deixar l’Ordre un cop derrotat Darth Ovscurum.

##### **Duel a Raxus Prime**

El Cin va viatjar a Raxus Prime amb el seu batalló i el seu antic mestre, el Liak Stak. Mentres l’Stak s’enfrontava al caçarecompenses Bat Rip i el matava, el Cin va enfrontar-se a Darth Ovscurum i el va derrotar. Amb Darth Ovscurum derrotat el Cin va tenir l'oportunitat de matar-lo, però el va deixar viure, desistint per sempre del costat fosc. Quedant atrapat Darth Ovscurum al planeta i sense aparentment cap manera d’escapar el Cin Eli va considerar que Darth Ovscurum ja no era una amenaça i va decidir marxar.

## Aparicions

* STAR WARS: Força i destí - El principi del principi
* STAR WARS: Al Marge del Imperi - Rol 1 PILOT
* STAR WARS: Al Marge del Imperi - Rol 2 EL CLON SALVADOR
* STAR WARS: Al Marge del Imperi - Rol 12 COSES DE TATOOINE
* STAR WARS: Al Marge del Imperi - Rol 16
* STAR WARS: Al Marge del Imperi - Rol 20 L'INICI DE L'EXPEDICIÓ
* STAR WARS: Al Marge del Imperi - Rol 27
* STAR WARS: Al Marge del Imperi - Rol 29 LA SORTIDA DE CORUSCANT
* STAR WARS: Al Marge del Imperi - Rol 39 LA LLUM EN LA FOSCOR
* STAR WARS: Al Marge del Imperi - Rol 46 EL RESCAT DEL CAVALLER
* STAR WARS: Al Marge del Imperi - Rol 49 EL FUGITIU
* STAR WARS: Al Marge del Imperi - Rol 50 EN RECORD D'UN PARE
* STAR WARS: Al Marge del Imperi - Rol 52 LA CAIGUDA DEL JEDI
* STAR WARS: Al Marge del Imperi - Rol 65 UNA AMISTAT EN FLAMES